Yankee White (NCIS)
<s>Yankee White je prva epizoda američke kriminalističke TV-serije NCIS, premijerno prikazana na programu mreže CBS 23. septembra 2003. godine.</s>

<s>Radnja epizode prikazuje kako iznenadna smrt mornaričkog oficira u predsjedničkom avionu potakne istragu agenata NCIS na čelu sa Leroyem Jethrom Gibbsom koji pri tome surađuje sa agenticom Tajne službe Caitlin Todd i na kraju uspije spriječiti terorističku zavjeru kojoj je cilj ubistvo predsjednika Busha.</s>

<s>Gibbs i drugi likovi iz NCIS-ovog istražiteljskog tima su se prvi put pojavili nekoliko mjeseci ranije, u TV-seriji JAG, odnosno epizodama Ice Queen i Meltdown.</s><s>Te su epizode poslužile kao svojevrsni indirekni pilot za novu seriju.</s><s>Lik agentice Vivian Blackadder, koji se pojavljuje u njima (i koga tumači Robin Lively) se, međutim, nije pojavio u ovoj epizodi niti ostatku serije.</s><s>Kao zamjena je uveden lik Caitlin Todd, koja na kraju epizode napušta Tajnu službu, ali se umjesto toga priključuje NCIS-u i Gibbsovom timu.</s>

<s>Scenario za epizodu je napisao tvorac serije Donald P. Bellisario koji je, prema vlastitoj tvrdnji, inspiraciju pronašao u filmu Air Force One.</s>

<s>Vanjske veze</s>

<s>TV-epizode 2003.</s><s>Epizode serije NCIS</s>

